Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 409/12/5505	Liptovský Mikuláš, 20.9.2012
EEČ : 2-39-322-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona v spolupáchateľstve podľa § 20 Trestného zákona, porušovanie domovej slobody v spolupáchateľstve podľa § 20 k § 194 odsek 1, odsek 2 písmeno c/ Trestného zákona,  krádež podľa § 212 odsek 2 písmeno f/ Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1/ dňa 21. 7. 2012 od 18.00 hod. do 19.00 hod. po vzájomnej dohode s XXXXX a XXXXX prišli k rodinnému domu č. 23 v obci XXXXX, okres XXXXX, kde ml. XXXXX vošiel do rodinného domu cez rozbité okno v prednej časti domu, ktoré je vo výške 2,3 metra tak, že vyšiel na váľandu a z tejto sa vyšplhal k rozbitému oknu, následne vošiel do domu, kde otvoril okno v zadnej časti domu, ktoré sa nachádza za drevenou verandou, cez ktoré sa vyšplhali do domu ml. XXXXX a XXXXX, pričom v dome sa zdržali, kým zjedli salámu z chladničky a chlieb z chlebníka, ktorý našli v dome, čím spôsobili XXXXX, nar. XXXXX a XXXXX, nar. XXXXX bytom XXXXX XXXXX škodu vo výške 1,- €,

2/ dňa 5. 7. 2012 v čase o 10.50 hod. v obchodnom dome Billa na Smrečianskej ulici 664 v Liptovskom Mikuláši, odcudzil lahôdkové špekáčiky o hmotnosti 1,58 kg v predajnej cene 8,37 € tak, že uvedené špekáčiky mu  s jeho vedomím do jeho ruksaku hodil XXXXX a následne ml. XXXXX prešiel cez pokladňu bez zaplatenia, pričom bol prichytený pracovníčkou SBS XXXXX, ktorá odcudzený tovar zadržala a tento bol vrátený na predajňu, čím spoločnosti Billa, s.r.o. XXXXX, Bajkalská ulica 19/A, IČO: 31347037, bola spôsobená škoda vo výške 8,37 € a tohto skutku sa dopustil napriek tomu, že bol Obvodným úradom v Liptovskom Mikuláši, odborom všeobecnej vnútornej správy dňa 12. 1. 2012 postihnutý za priestupok proti majetku a bola mu uložená sankcia - pokarhanie.
lebo je trestné stíhanie neprípustné podľa § 9 odsek 1 písmeno d
Odôvodnenie:
	Proti obv. ml. XXXXX bolo vyšetrovateľom Okresného riaditeľstva PZ, odboru kriminálnej polície v Lipt. Mikuláši vedené pod č. ORP-XXXXX trestné stíhanie pre skutky uvedené vo výrokovej časti tohto uznesenia.
	Po skončení vyšetrovania mi vyšetrovateľ predložil spisový materiál s návrhom na zastavenie trestného stíhania, pretože obv. ml. XXXXX zomrel.
	Preskúmaním spisového materiálu a dôkazov, ktoré vyšetrovateľ zabezpečil, najmä z výpovede obvineného bolo preukázané, že spáchal skutky uvedené vo výrokovej časti tohto uznesenia. Okrem priznania je usvedčovaný výpoveďami spoluobvinených XXXXX, ml. XXXXX, svedkyne XXXXX, svedka XXXXX, XXXXX, XXXXX, XXXXX.
	Prečinu krádeže podľa § 212 ods. 2 písm. a/ Tr. zákona sa dopustí ten, kto si prisvojí cudziu vec tým, že sa jej zmocní vlámaním.
	Podľa § 122 ods. 4 Trestného zákona trestný čin je spáchaný vlámaním, ak páchateľ vnikol do uzavretého priestoru nedovoleným prekonaním uzamknutia alebo prekonaním inej zabezpečovacej prekážky použitím sily alebo ľsťou.
	Prečinu porušovania domovej slobody podľa § 194 ods. 1, ods. 2 písm. c/ Tr. zákona sa dopustí ten, kto neoprávnene vnikne do obydlia iného alebo tam neoprávnene zotrvá najmenej s dvoma osobami. 
	Obvinený ml. XXXXX tým, že vošiel do domu XXXXX tak, že ml. XXXXX sa vyšplhal cez rozbité okno a následne otvoril uzamknuté okno, kde zjedli salámu a chlieb a do domu vošli bez súhlasu poškodených, naplnil zákonné znaky skutkovej podstaty uvedených prečinov.
	Prečinu krádeže podľa § 212 ods. 2 písm. f/ Tr. zákona sa dopustí ten, kto si prisvojí cudziu vec tým, že sa jej zmocní, hoci bol v predchádzajúcich dvanástich mesiacoch za obdobný čin postihnutý. Z pripojených dôkazov vyplýva, že obvinený sa dopustil krádeže špekáčikov napriek tomu, že bol 12. 1. 2012 postihnutý za priestupok proti majetku. 
	Podľa § 215 ods. 1 písm. d/ Trestného poriadku prokurátor môže zastaviť trestné stíhanie, ak je trestné stíhanie neprípustné podľa § 9.
	Podľa § 9 ods. 1 písm. d/ Tr. poriadku trestné stíhanie nemožno začať a ak už bolo v ňom začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho.
	Z pripojeného úmrtného listu Matričného úradu Mesta Ružomberok vyplýva, že v knihe úmrtí vo zväzku XXXXX ročníku 2012, strana XXXXX, por. číslo XXXXX je zapísané, že XXXXX dňa XXXXX zomrel. 
	S poukazom na vyššie uvedené som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka